बंद का समर्थन करिए जिससे देश को गर्त में जाने से रोका जा सके. जब पब्लिक साथ आएगी तभी सबको राहत मिलेगी. ये बातें मंडे को बंद के दौरान वरिष्ठ कांग्रेसी नेता आलोक मिश्र ने कहीं. परेड में उन्होंने दुकानदारों से हाथ जोड़कर दुकानें बंद रखने का आवाहन किया. इस पर दुकानदारों ने उनके आग्रह को स्वीकार किया और अपनी दुकानों को बंद करना शुरू कर दिया. उन्होंने दुकानों में जाकर सरकार के जनविरोधी नीतियों के बारे में सचेत किया. वो बोले कि अब पब्लिक जाग चुकी है किसी भी कीमत पर सरकार को नहीं बख्शेगी.